103. ΑΠΟΦΑΣΙΣ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Ε/Φ/5214/207 της 12/15 Φεβρ.  1974 (ΦΕΚ Β΄ 188) Περί αντικαταστάσεως ρυμουλκουμένου και επικαθημένου οχήματος συρμών Δ.Χ. Έχοντες υπ’ όψει: 1.Τας διατάξεις της παρ. 6 του άρθρ. 8 του Ν.Δ. 1060/71. 2.Τας διατάξεις του άρθρ. 17 παρ. 3 του αυτού ως άνω Ν.Δ/τος, καθ’ ας η αντικατάστασις των κυκλοφορούντων επί τη βάσει των προ της εκδόσεως του Α.Ν. 183/67 ισχυσασών διατάξεων, φορτηγών αυτοκινήτων δημοσίας χρήσεως και μη εισφερθέντων προς σύστασιν μεταφορικών επιχειρήσεων επιτρέπεται, μέχρι της λήξεως της υπό της παρ. 2 του άρθρ. 5 του ιδίου Ν.Δ/τος οριζομένης προθεσμίας είτε κατά τας διατάξεις του άρθρ. 6 του Ν.Δ. 4535/66 είτε κατά τας διατάξεις της παρ. 2 του άρθρ. 17 του Ν.Δ. 1060/71. 3.Τας διατάξεις της υπ’ αριθ. ΣΤ/194350/65 κανονιστικής αποφάσεως, περί του τρόπου καθορισμού του ωφελίμου φορτίου των φορτηγών αυτοκινήτων, ως αύτη ετροποποιήθη δια της υπ’ αριθ. ΣΤ/138750/69 ομοίας. 4.Τας διατάξεις του κεφαλ. Γ΄ της υπ’ αριθ. Ε/118000/3370/70 κανονιστικής αποφάσεως, εν συνδυασμώ προς τας τοιαύτας της υπ’ αριθ. Ε/27007/1232/73 ομοίας, καθ’ ας, η αντικατάστασις μεμονωμένως ρυμουλκουμένου ή επικαθημένου οχήματος κυκλοφορούντων συρμών δημοσίας χρήσεως είναι επιτρεπτή: α.Δια τα κυκλοφορούντα επί τη βάσει των διατάξεων του Α.Ν. 183/67 και β.Δια τα επί τη βάσει των προ της εκδόσεως του νόμου τούτου ισχυσασών διατάξεων τοιαύτα, υπό την προϋπόθεσιν, εν τη περιπτώσει ταύτη, υπαγωγής ολοκλήρου του συρμού εις τας διεπούσας τα αυτοκίνητα του εν λόγω Α. Νόμου διατάξεις, καθ’ ας απαγορεύεται η μεταβίβασίς των ελευθέρως. 5.Ότι εν όψει των ανωτέρω κρίνεται σκόπιμον όπως παρασχεθή δυνατότης αντικαταστάσεως μεμονωμένως ρυμουλκουμένου ή επικαθημένου οχήματος συρμών, κυκλοφορούντων επί τη βάσει των προ της εκδόσεως του Α.Ν. 183/67 ισχυσασών διατάξεων, δι’ ετέρου, άνευ υπαγωγής τούτων εις τας διατάξεις τας διεπούσας τα αυτοκίνητα του ως άνω Α. Νόμου, ως ισχύει και επί αντικαταστάσεως φορτηγών αυτοκινήτων κυκλοφορούντων κατά τας αυτάς ως άνω διατάξεις, ήτοι τας προ του Α.Ν. 183/67 θεσπιθείσας, αποφασίζομεν: Επιτρέπομεν την αντικατάστασιν και μεμονωμένως ρυμουλκουμένων και επικαθημένων οχημάτων συρμών δημοσίας χρήσεως, κυκλοφορούντων επί τη βάσει των προ της εκδόσεως του Α.Ν. 183/67 (ανωτ. αριθ. 51) ισχυσασών διατάξεων, άνευ υπαγωγής τούτων εις τας διατάξεις αίτινες διέπουν τα τεθέντα εις κυκλοφορίαν κατ’ εφαρμογήν του εν λόγω Α. Νόμου, αυτοκίνητα, υπό την προϋπόθεσιν ότι, το συνολικόν μικτόν βάρος των ούτω συγκροτουμένων νέων συρμών, θα είναι ίσον ή μικρότερον του μικτού βάρους του αναγραφομένου επί της αδείας κυκλοφορίας του συρμού, ούτινος αντικαθίσταται το ρυμουλκούμενον ή επικαθήμενον όχημα. Πάσα διάταξις αντικειμένη εις την παρούσαν απόφασιν καταργείται. Η ισχύς της παρούσης αποφάσεως άρχεται από της δημοσιεύσεώς της δια της Εφημερίδος της Κυβερνήσεως. 